Connatio
Connatio in floribus angiospermarum est fusura organorum eiusdem generis, exempli gratia iunctio petalorum ad sese ut corollam tubularem forment. Quae opponit adnationem, fusuram organorum dissimilium. Unde talia organa proprie describuntur connata aut adnata. Cum organa similia plerumque bene separata iuxta sese ponantur, sed revera non coniuncta sint, describuntur conniventia, ut in antheris nonnullorum generum videntur, sicut in Solano.